
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός δημοτικής οδού στον οικισμό «Μάννα» Μεσολογ¬ 


γίου ως κυριότερης ή μοναδικής... 1 

Χαρακτηρισμός χώρου για την ανέγερση κοινοτικού Καταστήμα¬ 
τος στη Κοινότητα Κατσίμπαλη Ν. Αρκαδίας. 2 

Κατηγοριοποίηση, καθορισμός ορίων και όρων και περιορισμών 

δόμησης στον οικισμό Πετσάλι Νομού Ιωαννίνων. 3 

Καθορισμός ορίων και όρων και περιορισμών δόμησης στους οικι¬ 
σμούς «ΠΛΑΓΙΑΡΙ», «ΤΡΙΦΥΛΛΙ», «ΓΥΨΟΧΩΡΙ» της επαρ¬ 
χίας Γιαννιτσών του Ν. Πέλλας. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5497 σχετ. 5336 (1) 


Χαρακτηρισμός δημοτικής οδού στον οικισμό, «Μάννα» Μεσολογγίου 
ως κυριότερης ή μοναδικής, 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Τις διατάξεις του από 20.6.55 Β. Δ/τος «περί εξαιρέσεως από 
της κατά την παρ. 1 του Ν. 3200/55 αρμοδιότητας του ΥΠ.Δ.Ε.» 

3. Τις διατάξεις του 863/70 Β. Δ/τος «περί διαρθρώσεως του ΥΠ. 
Συγ/νιών και Δημ. Έργων, όπως τούτο τροποποιήθηκε δια του 
572/67 Β. Δ/τος.». 

4. Τις διατάξεις του 532/70 Ν.Δ. «περί διοικητικής αποκεντρώ- 
σεως». 


5. Τις διατάξεις του 712/70 Β.Δ. όπως τροποποιήθηκε και συ¬ 
μπληρώθηκε με τα 677/71 και 198/72 Β. Δ/τα. 

6. Τη Λ.7/16/11/7.10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του ΥΠ.Δ.Ε.». 

7. Τη Λ9/1—8/9.8.71 κοινή εγκύκλιο των, Πρωθυπουργού, 
Αντιπροέδρου και Υπουργού των Εσωτερικών «περί οργανώσεως των 
Νομαρχιών». 

8. Την αριθ. 24712/1248/21.6.1982 κοινή απόφαση Υπουργών 
Προεδρίας Κυβερνήσεως και Χ.Ο.Π.. 

9. Το Π.Δ. 183/86 «περί έγκρισης τροποποιήσεων και καθορισμού 
όρων και περιορισμών δόμησης από τους Νομάρχες». 

10. Την υπ’ αριθ. 187/86 απόφαση του Δημοτικού Συμβουλίου* 
Μεσολογγίου. 

11. Το από 24.5.1985 Π. Δ/γμα ΦΕΚ 270/85. 

12. Την θετική εισήγηση του Τμ. Πολ. και ΠΕ. 

13. Τη σύμφωνη γνωμοδότηση του Συμβουλίου ΧΟΠ Ν. Αιτωλίας 
και Ακαρνανίας όπως αυτή διατυπώθηκε στο υπ’ αριθ. 17931/86 
(θέμα 7ο) πρακτικό αυτού. 

, 14. Την υπ’αριθμ. 17931/9.9.82 απόφαση Νομάρχη, αποφασί¬ 
ζουμε: 

Τον χαρακτηρισμό της δημοτικής οδού που συνδέει τον οικισμό 
«Μάννα» Μεσολογγίου με την Εθνική οδό Αντιρρίου - Αγρίνιου, σαν 
τον κυριότερο ή μοναδικό του οικισμού όπως φαίνεται στα συνημμένα 
σχεδιαγράμματα της μηχ/κού Αναστασίας Μπαλιούσκα. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Μεσολόγγι, 9 Δεκεμβρίου 1986 
Με εντολή Νομάρχη 
Ο Προϊστάμενος κ.α.α 
ΒΙΚΥ ΚΑΛΑΜΠΑΚΑ 

Αριθ. 1086 (2) 

Χαρακτηρισμός χώρου για την ανέγερση κοινοτικού Καταστήματος 
στη Κοινότητα Κατσϊμπαλη του Ν. Αρκαδίας, 

Ο ΝΟΜΑΡΧΗΣ ΑΡΚΑΔΙΑΣ 
Εχοντας υπόψη: 

1. Το από 17.7.23 Ν.Δ. «περί σχεδίων πόλεων, κωμών και συνοι¬ 
κισμών του κράτους και οικοδομής αυτών». 

2. Το Ν. 3200/55 περί διοικητικής αποκέντρωσης όπως έχει συ¬ 
μπληρωθεί και τροποποιηθεί μεταγενέστερα. 

3. Την με αριθ. 12/17.6.86 απόφαση του Κοινοτικού Συμβουλίου 
Κατσϊμπαλη στην οποία ορίζεται ο χώρος που θα ανεγερθεί το Κοινο¬ 
τικό Καταστημα. 

σης 4 ? ° * π0 17 ' 6 · 86 αποδεικτιΧ0 δημοσίευσης της πιο πάνω απόφα- 

5. Την με αριθμ. πρωτ. 13/3.7.86 απόφαση του Κοινοτικού Συμ- 
βουλιου στην ο4οι« αναφέρεται ότι δεν .υποβλήθηκε καμία ένσταση 

μπαλη^ 5 12/86 απ0φβσης του Κοινοτ ι χ °ύ Συμβουλίου Κατσί- 


6. Το τοπογραφικό διάγραμμα της ΤΪΔΚ Ν. Αρκαδίας στο οποίο 
φαίνεται ο υπ οψη χώρος με στοιχεία Α Β Γ Δ Ε Ζ Α. 

7. Την με αριθμ. πρωτ. 157/86 βεβαίωση του προέδρου της Κοι¬ 
νότητας Κατσϊμπαλη που αναφέρει ότι ο υπ’ όψη χώρος που φαίνεται 
στο_τοπογραφικο διάγραμμα της ΤΤΔΚ Ν. Αρκαδίας προϋπάρχει με 
αυτές τις διαστάσεις πριν του έτους 1968. 

8. Την με αριθμ. πρακτ. 120/29.10.86 (θέμα 4ο) θετική γνωμο¬ 
δότηση του Συμβουλίου ΧΟΠ του Νομού Αρκαδίας, αποφασίζουμε: 

Χαρακτηρίζουμε το χώρο στην Κοινότητα Κατσϊμπαλη Μεγ/λης 
που φαίνεται στο τοπογραφικό διάγραμμα της ΤΤΔΚ Ν. Αρκαδίας 
υπο στοιχεία Α Β Γ Δ Ε Ζ Α και που συνοδεύει την παρούσα σαν χώρο 
για την ανέγερση Κοινοτικού Καταστήματος. 

Η παρούσα που ισχύει από σήμερα να δημοσιευθεϊ στην Εφημερίδα 
της Κυβερνήσεως. ^ 

Μεγαλόπολη, 4 Δεκεμβρίου 1986 
Ο Νομάρχης 

Γ. ΝΙΩΤΗΣ 

Αριθ. 757 (3) 

Κατηγοριοποίηση, καθορισμός ορίων και όρων και περιορισμών δόμη¬ 
σης στον οικισμό Πετσάλι Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181 τ. Δ'/3.5.85 
«περί τρόπου καθορισμού ορίων των οικισμών της Χώρας, μέχρι 
2.000 κατοίκους, κατηγορίες αυτών και καθορισμός όρων και περιο¬ 
ρισμών όρων δόμησης». 

2. Τις προτάσεις των ιδιωτών μελετητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων που αφορούν στην κατηγοριοποίηση και τον 
προσδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης που συμπληρώθηκαν 
από τους αναφερομένους μελετητές κατά τις υποδείξεις των σχετικών 
προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την 2/86 απόφαση του Κοινοτικού Συμβουλίου Πετσαλίου. 

6. Το 8918/5.12.86 έγγραφο του Δασαρχείου Ιωαννίνων. 

7. Τις 15/19.6.86 και 22/2.10.86 γνωμοδοτήσεις του Συμβου¬ 
λίου ΧΟΠ του Νομού, αποφασίζουμε: 

1. Κατατάσσουμε τον οικισμό του θέματος στις κατηγορίες: 'Οχι 
περιαστικό, αδιάφορο, δυναμικό, συνεκτικό και μεσαίο. 

2. Καθορίζουμε τα όρια του οικισμού Πετσαλίου όπως αυτά φαίνο¬ 
νται στα συνοδευτικά της παρούσας σχεδιαγράμματα σε κλίμ. 1:5,000 
που αποτελούν αναπόσπαστα μέλη της απόφασης αυτής και συντά¬ 
χθηκαν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 ΦΕΚ 181Δ' και: 

Για τον οικισμό Πετσάλι αρτιότητα γηπέδου 300 τ.μ. για τα γή¬ 
πεδα εντός του συνεκτικού τμήματος του οικισμού αυτού και 1.000 


τ.μ. για τα γήπεδα που βρίσκονται πέρα από το συνεκτικό τμήμα και 
μέσα στα όρια του παραπάνω οικισμού. 

2. Κατά παρέκκλιση εντός των ορίων του οικισμού θεωρούνται 
άρτια τα γήπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος ΦΕΚ 181 Δ’. 

Β, Ειδικοί όροι δόμησης. 

Για τον οικισμό Πετσάλι καθορίζουμε τους ειδικούς όρους δόμησης 
που αναγράφονται στην καρτέλα που συνοδεύει την παρούσα με την 
διευκρίνιση ότι είναι υποχρεωτικοί οι όροι που αναφέρονται. 

α) Στην κάλυψη του κτιρίου με στέγη από πλάκες ή κεραμίδια με 
μέγιστη κλίση 50% και μέγιστη προεξοχή 0,60μ. 
β) Στο χρωματισμό των όψεων του κτιρίου με χρώματα λευκό, γκρίζο 
και ώχρα. 

γ) Στην κατασκευή των στηθαίων των εξωστών και της εξωτερικής 
σκάλας από σοβά κονϊασμα, ξύλο ή σίδηρο. 

δ) Στην κατασκευή εξωστών τύπου ανοικτού καλυμμένου με τα ίδια 
υλικά της στέγης με πλάτος ελεύθερο και μέγιστο μήκος τα 2/3 της 
όψης. 

Τα υπόλοιπα στοιχεία της καρτέλας είναι δυνητικά για τον ιδιο¬ 
κτήτη ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ και ΠΕ Ιωαννίνων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δη¬ 
μιουργία νέων, σύμφωνα με τα οριζόμενα στις διατάξεις της παρ. 1 
του άρθρου 6 του Π. Δ/τος 24.4.85 ΦΕΚ 181Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στο Π. Δ/γμα της 24.4.85 (ΦΕΚ 181Δ/3.5.85). 

Η απόφαση αυτή με τα σχεδιαγράμματα οριοθέτησης και την καρ¬ 
τέλα ειδικών όρων δόμησης που τη συνοδεύουν να δημοσιευθεί στην 
Εφημερίδα της Κυβερνήσεως. 

Ιωάννινα, 15 Δεκεμβρίου 1986 
Ο Νομαρχών 
Δ/ντής Εσωτερικών 
. ΒΑΣ. ΑΝΑΣΤΑΣΙΟΥ 

























































ΟΡΙΟ Ο/Α'/ΧΜΟΥ 

Αριθ. οιχ. 4779 (4) 

Καθορισμός ορίων και όρων και περιορισμών δόμησης στους οικι¬ 
σμούς «ΠΛΑΓΙΑΡΙ», «ΤΡΙΦΥΛΛΙ», «ΓΎΨΟΧΩΡΙ» της επαρχίας 

Γιαννιτσών του Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
Όργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) 
για τον τρόπο καθορισμού ορίων οικισμών της Χώρας μέχρι 2000 
κατοίκους, κατηγορίες αυτών και καθορισμός όρων και περιορισμών 
δόμησής τους. 

4. Τις προτάσεις των ιδιωτών μελετητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
των ανοικτών πόλεων, που αφορούν στον προσδιορισμό των ορίων των 
υπόψη οικισμών. 

5. Την απόφασή μας με αριθ. 296/28.1.1985 για την κατάταξη 
των οικισμών του Ν. Πέλλας, που έχουν πληθυσμό κάτω από 2000 
κατοίκους σε κατηγορίες και καθορισμό ειδικών όρων δομήσεως. 

6. Τα πληθυσμιακά στοιχεία της τελευταίας απογραφής της απο- 
γραφής της ΕΣΥΕ. 

7. Τις πράξεις γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμούς 6, 86, 5/86. 

8. Τις αποφάσεις των Κοινοτικών Συμβουλίων Πλαγιαρίου με 
αριθμό 23/85 και Τριφυλλιού με αριθμό 62/85. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, 
αποφασίζουμε: 

1. Καθορίζουμε τα όρια των οικισμών «ΤΡΙΦΥΛΛΙ», «ΓΥΨΟ¬ 
ΧΩΡΙ», «ΠΛΑΓΙΑΡΙ» επαρχίας Γιαννιτσών του Νομού Πέλλας, όπως 
αυτά φαίνονται στα σχετικά πρωτότυπα τοπογραφικά διαγράμματα σε 
κλίμακα 1:5000, που συντάχθηκαν με βάση στοιχεία χαρτών και επί 
τόπου έλεγχο, θεωρήθηκαν από τον Προϊστάμενο του τμήματος Πολε¬ 
οδομίας και Πολεοδομικών Εφαρμογών με την από 10.12.86 πράξη 
του και αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμη¬ 
σης που προβλέπονται από το Π.Δ. 24.4.85. 

2.1.2. Ελάχιστο εμβαδόν αρτιότητας των γηπέδων που βρίσκονται 
μέσα στο ήδη εγκεκριμένο σχέδιο τριακόσια (300) τ.μ. για όλους τους 
παραπάνω οικισμούς. 


2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 
για τους οικισμούς Πλαγιάρι, Τριφύλλι, Γυψοχώρι χίλια (1000) τ.μ. 

2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται 
από την 296/28 Ιανουάριου 1986 απόφασή μας. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

Πλαγιάρι: Ούτε περιαστικός, ούτε παραλιακός, ούτε τουριστικός. 

Τριφύλλι: Ούτε περιαστικός, ούτε παραλιακός, ούτε τουριστικός. 

Γυψοχώρι: Ούτε περιαστικός, ούτε παραλιακός, ούτε τουριστικός. 

3.2. Ως προς το βαθμό προστασίας σύμφωνα με την 296/28 Ιαν. 
1986 απόφασή μας. 

3.3. Ως προς τη δυναμικότητα: 

Πλαγιάρι: Στάσιμος. 

Τριφύλλι: Στάσιμος. 

Γυψοχώρι: Στάσιμος. 

3.4. Ως προς το βαθμό διασποράς: 

Πλαγιάρι: Διάσπαρτος. 

Τριφύλλι: Διάσπαρτος. 

Γυψοχώρι: Διάσπαρτος. 

3.5. Ως προς το μέγεθος: 

Πλαγιάρι: Μεσαίος. 

Τριφύλλι: Μεσαίος. 

Γυψοχώρι: Μεσαίος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Πολεοδομικό Γραφείο ή Τμήμα Πολεοδομίας 
και Πολεοδομικών Εφαρμογών του Νομού, ώστε να εξασφαλίζεται η 
συνέχεια των υπαρχόντων και η δημιουργία νέων κοινοχρήστων χώ¬ 
ρων με τα οριζόμενα στις διατάξεις της παρ. 1 του άρθρου 6 του Π.Δ. 
24.4.85. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 
(ΦΕΚ 181 /Δ/85). 

Η απόφαση αυτή, μαζί με τα σχεδιαγράμματα οριοθέτησης των 
οικισμών που τη συνοδεύουν, να δημοσιευθεί στην Εφημερίδα της Κυ- 
βερνήσεως. 

Έδεσσα, 16 Δεκεμβρίου 1986 
Ο Νομάρχης 
Ν1Κ. ΜΑΚΡΑΚΗΣ 

